

ที่ มท ๐๘๑๖.๕/ว กรมส่งเสริมการปกครองท้องถิ่น

 ถนนนครราชสีมา กทม. ๑๐๓๐๐

 มกราคม ๒๕๖๒

เรื่อง โครงการวัด ประชา รัฐ สร้างสุข : พัฒนาวัดด้วยแนวทาง ๕ส ที่ทุกภาคส่วนมีส่วนร่วม

เรียน ผู้ว่าราชการจังหวัด ทุกจังหวัด

อ้างถึง หนังสือกรมส่งเสริมการปกครองท้องถิ่น ที่ มท ๐๘๑๖.๓/ว ๓๒๘๗ ลงวันที่ ๑๒ ตุลาคม ๒๕๖๑

สิ่งที่ส่งมาด้วย แบบรายงานฯ จำนวน ๑ แผ่น

ตามหนังสือที่อ้างถึง กรมส่งเสริมการปกครองท้องถิ่น ขอความร่วมมือจังหวัดให้แจ้งองค์กรปกครองส่วนท้องถิ่น ให้ความร่วมมือกับมหาเถรสมาคม สำนักงานพระพุทธศาสนาแห่งชาติ มหาวิทยาลัยมหาจุฬาลงกรณราชวิทยาลัย มหาวิทยาลัยมหามกุฎราชวิทยาลัย และสำนักงานกองทุนสนับสนุนการสร้างเสริมสุขภาพในการดำเนินโครงการวัด ประชา รัฐ สร้างสุข : พัฒนาวัดด้วยแนวทาง ๕ส ที่ทุกภาคส่วนมีส่วนร่วม โดยให้องค์กรปกครองส่วนท้องถิ่นสมัครเข้าร่วมโครงการ ด้วยการจับคู่กับศาสนสถานในลักษณะ ๑ องค์กรปกครองส่วนท้องถิ่นให้มี ๑ วัด เข้าร่วมโครงการฯ ภายใต้ชื่อ “1 ท้องถิ่น 1 ศาสนสถาน ประชา รัฐ สร้างสุข” นั้น

กรมส่งเสริมการปกครองท้องถิ่นพิจารณาแล้วเห็นว่า การดำเนินโครงการดังกล่าวเป็นการส่งเสริมการมีส่วนร่วมของประชาชนในพื้นที่ สร้างความสามัคคีของชุมชน และพัฒนาสิ่งแวดล้อม ศาสนสถาน ซึ่งเป็นที่ยึดเหนี่ยวจิตใจของประชาชน จึงได้กำหนดเป้าหมายเพิ่มเติม โดยให้องค์กรปกครองส่วนท้องถิ่นสมัครเข้าร่วมโครงการ ด้วยการจับคู่กับศาสนสถานในพื้นที่ในลักษณะ ๑ องค์กรปกครองส่วนท้องถิ่นให้มี ๒ ศาสนสถาน จึงขอความร่วมมือจังหวัดแจ้งให้องค์กรปกครองส่วนท้องถิ่นพิจารณาดำเนินการ ดังนี้

 ๑. องค์กรปกครองส่วนท้องถิ่นใดที่ดำเนินการจับคู่ศาสนสถานในพื้นที่ จำนวน ๑ แห่ง เรียบร้อยแล้ว ให้ดำเนินการจับคู่ศาสนสถานในพื้นที่เพิ่มเติมเป็น ๒ แห่ง ยกเว้น ในพื้นที่มีศาสนสถานเพียงแห่งเดียว

 ๒. องค์กรปกครองส่วนท้องถิ่นใดที่ยังไม่ดำเนินการจับคู่ศาสนสถานในพื้นที่ให้ดำเนินการจับคู่ศาสนสถานให้ครบ ๒ แห่ง ยกเว้น ในพื้นที่มีศาสนสถานเพียงแห่งเดียว

 ๓. กรณีองค์กรปกครองส่วนท้องถิ่นใดไม่มีศาสนสถานในพื้นที่ให้รายงานสภาพของพื้นที่ไว้ในแบบรายงาน

 ๔. เมื่อองค์กรปกครองส่วนท้องถิ่นใดดำเนินการตามโครงการ หรือมีการดำเนินการต่อยอดของโครงการ ขอให้นำภาพกิจกรรมลงเผยแพร่ประชาสัมพันธ์ใน Facebook กลุ่มชื่อ “1 ท้องถิ่น 1 ศาสนสถาน ประชา รัฐ สร้างสุข” ด้วยทุกครั้ง

 /๕. ให้จังหวัด...

 - ๒ -

 ๕. ให้จังหวัดรวบรวมและรายงานผลการดำเนินงานตามข้อ ๑ – ๓ (ตามแบบรายงานที่ส่งมาด้วย) ให้กรมส่งเสริมการปกครองท้องถิ่นทราบ ภายในวันที่ ๑๕ กุมภาพันธ์ ๒๕๖๒ ทั้งนี้ ขอให้รายงานทางโทรสารหมายเลข ๐๒ ๒๔๑ ๙๐๒๑ ต่อ ๔๑๘ หรือทางไปรษณีย์อิเล็กทรอนิกส์ prapaporn.kanchan@gmail.com

 ทั้งนี้ สามารถตรวจสอบข้อมูลการสมัครเข้าร่วมโครงการขององค์กรปกครองส่วนท้องถิ่นรายจังหวัดได้ตาม QR code ท้ายหนังสือนี้

จึงเรียนมาเพื่อโปรดพิจารณาดำเนินการต่อไป

 ขอแสดงความนับถือ

 อธิบดีกรมส่งเสริมการปกครองท้องถิ่น

กองส่งเสริมและพัฒนาการจัดการศึกษาท้องถิ่น

กลุ่มงานส่งเสริมการศึกษานอกระบบ ศิลปวัฒนธรรม และภูมิปัญญาท้องถิ่น

โทร. ๐ ๒๒๔๑ ๙๐๒๑ ต่อ ๔๐๓ โทรสาร ต่อ ๔๑๘

ผู้ประสานงาน นางประพาพร แก่นจันทร์ โทร. 061 521 5885



QR code : ฐานข้อมูลวัด